Տաթևացին օժտված էր հարուստ գիտություններով, ճարտար լեզվով, ամուր և տոկուն բնավորությամբ: Նա իր ժամանակի բազմակողմանի կրթություն ունեցող մարդկանցից մեկն էր, խիստ գիտակ ու հմուտ ոչ միայն փիլիսոփայական, աստվածաբանական, բնական, մանկավարժական և ընդհանրապես, այսպես կոչված “արտաքին գիտությունների” մեջ, այլև անվանի մասնագետ էր գրչության, նկարչության և երաժշտության արվեստների մեջ: